钦定古今图书集成/明伦汇编/氏族典/第411卷 > 《廖用贤尚友录》 > 杜崱
## 钦定古今图书集成/明伦汇编/氏族典/第411卷 > 《廖用贤尚友录》 > 杜崱

按《梁书杜崱传》：“崱，京兆杜陵人也。其先自北归南，居
于雍州之襄阳，子孙因家焉。祖灵启，齐给事中。父怀
宝，官至梁州刺史。大同初，进督华州。五年，卒于镇。崱，
怀宝第七子也。幼有志气，释褐庐江骠骑府中兵参
军，后为新兴太守。太清二年，随岳阳王来袭荆州，世
祖密邀之，崱乃归世祖，世祖以为武州刺史，俄迁宣”
毅将军，随王僧辩东讨侯景。景平，加散骑常侍、持节、
督江州诸军事、江州刺史。遘疾卒，谥曰武。崱兄弟九
人，兄嵩、岑、嵸、岌、嶷、𪩘、岸及弟幼安，并知名当世。